TV-året 1969

**TV-året 1969** er en oversikt over hendelser, program og fødte og avdøde TV-personligheter i året 1969.

## TV-året i Norge

### Hendelser i Norge

* Janco Kabel-TV etableres i Oslo. Selskapet er Norges første kommersielle operatør av fellesantenneanlegg i Oslo-området. Dette gjør det mulig for kundene å se norsk og svensk tv i fullgod kvalitet, og det er starten på moderne kabel-tv i Norge.

* 1. mars – Kirsti Sparboe vinner Melodi Grand Prix med Arne Bendiksens «Oj, oj, oj, så glad jeg skal bli». Etter seieren blir de to invitert til Haagen Ringnes' program *[[Her og nå! (TV-program)|Her og nå!]]*, der vinnerteksten blir regelrett slaktet av den danske universitetslektoren Erling Nielsen. Lektoren karakteriserer teksten som «nonsens og sludder» og konkluderer med at «det er ett stort lyspunkt i teksten, og det er 'oj, oj, oj'». Lettere paff prøver Bendiksen å forsvare seg med at han hverken er Ibsen eller Bjørnson. Opptrinnet fører til seerstorm mot NRK allerede under sendingen og sparker i gang et stort oppgjør mellom den klassiske musikken på den ene siden og den folkelige popmusikken på den andre. Programleder Ringnes omtaler senere hendelsen slik: «stormen i vannglasset økte til orkan. Pop-Norge var fortørnet og fikk følge av mange», og om universitetslektor Nielsen: «Ikke siden enevoldstiden har det florert et slikt danskehat i kongeriket Norge», skrev Ringnes senere.
*17. mai: Første del av Fjernsynshuset på Marienlyst i Oslo tas offisielt i bruk når fjernsynet sender tv-programmet *Housewarming Party*. Arbeidene med bygget startet i 1963, og hele huset står først klart utover i 1970-årene.
*20.–21. juli – Månelandingen sendes direkte på NRK Fjernsynet som har ryddet hele sendeskjemaet til begivenheten. Programmet går under tittelen *[[Mennesket erobrer månen]].* Fra studio i Oslo kommenterer Erik Tandberg sendingen og utviklingen for norske seere. I studio sitter også debattleder Frank Dehli og et ekspertpanel som diskuterer hva månelandingen vil bety for jorden og utviklingen fremover. Jan P. Jansen er på plass i Houston og følger månelandingen derifra.

*7. september – NRK Fjernsynet dekker stortingsvalget direkte fra studio i det nye fjernsynshuset. Lars Jacob Krogh som programleder. På plass i studio er også Tor Oftedal, Thor Knudsen og Jan Frydenlund for å kommentere utviklingen og resultatene. Høyresiden klarer så vidt å beholde flertallet og Per Bortens regjering fortsetter.
*1. november – NRK beslutter å boikotte Eurovision Song Contest 1970 og avlyser den kommende Melodi Grand Prix-finalen. Boikotten kommer som en kombinasjon av at fire land delte seieren i Eurovision Song Contest 1969 – samt den voksende kritikken mot konkurransen i Norge som toppet seg etter Melodi Grand Prix 1969. Til *[[Aftenposten]]* sier NRKs programdirektør Otto Nes at «det har forekommet en del misnøye med arrangementet, fordi man mener at det ikke har svart til de forventninger man stilte – nemlig at man gjennom denne melodikonkurranse i Eurovisjonen skulle høyne slagernivået i Europa.»
*29. november – *[[Tippekampen]]* har premiere i fjernsynet. Den første kampen er mellom Wolverhampton FC og Sunderland FC, kommentert av Jarle Høysæter fra studio i Oslo, da britiske ITV ikke hadde direktelinjer til NRK Marienlyst. På grunn av tekniske problemer kommer sendingen først i gang et kvarter inn i kampen. Tippekampen blir en tv-institusjon i flere tiår fremover, inntil den siste tippekampen sendes 8. april 1995.
* 10. desember – Nobels fredspris deles ut i Universitetets Aula til Den internasjonale arbeidsorganisasjonen og sendes direkte på fjernsyn.

### Programmer på NRK Fjernsynet

*31. januar – *[[Tegnestiften]]*, norsk ungdomsprogram.
*1. februar – ''Her og nå!'', direktesendt underholdningsprogram med Haagen Ringnes, har premiere på NRK Fjernsynet.
* 7. februar – *[[Underholdningsmaskinen 1969]]*, underholdningsserie.
* 4. april – *[[Bendik og Årolilja]]*, musikkdramatisk verk av Eyvind Solås.
* 3. mai – *[[Hva er kvinnen?]]*, musikalsk showprogram med Wenche Myhre og Kjell Karlsen som musikalsk leder. Programmet ble vist utenfor konkurranse ved Montreux-festivalen samme år.
* 19. juni – *[[Fritt Fram (1969)|Fritt fram]]*, en uformell og improvisert presentasjon av norske talenter som ikke tidligere har fått slippe til i fjernsynet. Programleder Ada Haug.
* 28. september – *[[Skjemtegauken]]*, humorprogram med Harald Tusberg som programleder.
* 21. november – sketsjprogrammet *[[Og takk for det]]* har premiere. I første episode sendes *[[Supperådet]]*, der Harald Heide-Steen jr. spiller rollen som *Balle Clorin*, leder for «Norsk Supperåd». Sketsjen havner i den nasjonale hukommelsen, og ordet *supperåd* etablerer seg som et uttrykk for en gruppe, komité eller liknende som tilsynelatende opererer uten mål og mening.
* 10. oktober – *Reparatørene kommer* med figurene Pompel og Pilt. Norsk surrealistisk dukkefilm-serie for barn har premiere. Serien får senere kultstatus blant barn og unge som vokste opp med serien.
* 17. oktober – *[[Taxi (1969)|Taxi]]*, norsk krimserie i fem deler.

### Fødsler i Norge

*10. februar – Linda Eide, norsk programleder
*16. februar – Harald Thingnes, norsk reporter og programleder  
*1. mars – Tonje Steinsland, norsk journalist og programleder 
*20. april – Christian Paasche, norsk journalist og sportskommentator
* 17. mai – Thomas Henschien, norsk journalist og nyhetsanker
*19. juni – Bård Tufte Johansen, norsk komiker og programleder 
*25. juni – Janne Rønningen, norsk komiker og programleder
*3. august – Jarle Roheim Håkonsen, norsk journalist og nyhetsanker
*14. august – Christer Falck, norsk tv-personlighet og programleder
*18. august – Klaus Sonstad, norsk programleder
* 19. august – Richard Kongsteien, norsk tidligere journalist og nyhetsanker
*21. august – Frithjof Jacobsen, norsk journalist og programleder
*25. august – Tommy Steine, norsk komiker og tv-personlighet
* 28. august – Øyvind Fjeldheim, norsk journalist og programleder
*16. september – Espen Graff, norsk tidligere journalist og programleder 
*20. desember – Henriette Lien, norsk skuespiller og programleder

## TV-året i verden

### Hendelser i verden

* 1. januar – Nyttårskonserten fra Wien overføres første gang i farger.
*Februar: De arabiske staters kringkastingsunion etableres i Khartoum.
*9. februar – CBS presenterer Royal Shakespeare Companys versjon av *[[En midtsommernattsdrøm]]* med Diana Rigg, David Warner og Helen Mirren.
*3. juni – Siste episode av science fiction-serien *[[Star Trek: The Original Series|Star Trek]]* går på tv etter å ha blitt kansellert av NBC. 
*20.–21. juli – 500 millioner seere verden over følger med når Apollo 11 lander på månen, og Neil Armstrong blir det første mennesket som setter sin fot på månen.
*1. september – TV Globo lanserer sitt første nyhetsprogram *[[Jornal Nacional]].*
*26. september – *[[The Brady Bunch]]* har premiere på ABC.
* 5. oktober – Første episode av *[[Monty Python's Flying Circus]]* sendes på tv.
* 15. oktober – Radio Philippines Network starter tv-sendinger med lanseringen av flaggskipskanalen KBS TV Channel 9. Deler av finansieringen kommer fra ABS-CBN.
* 18. oktober – The Jackson 5 har sin nasjonale tv-debut i USA på programmet *[[The Hollywood Palace]]*.
* 24. oktober – Televisión Nacional de Chile starter riksdekkende, regulære sendinger.
*10. november – *[[Sesame Street]]* har premiere i USA på kanalen NET (senere PBS).
* 15. november – BBC1 og ITV i Storbritannia starter med regulære fargesendinger.
* 5. desember – I Sverige starter kanalen TV 2 opp med regulære sendinger.

### Premierer i verden

* 3. januar – *[[Der Kommissar]]* (1969–76) starter på ZDF i Tyskland.
*8. februar – *[[Pippi Langstrømpe (1969)|Pippi Langstrømpe]]* har premiere på Sveriges Radio-TV.
* 7. juni – *[[The Johnny Cash Show]]* (1969–71) på ABC
* 15. juni – *[[Hee Haw]]* (1969–92) på CBS.
* 20. september – Warner Brothers slipper den siste *[[Looney Tunes]]-*filmen fra den klassiske æraen (1929–69).
* 23. september – *[[Marcus Welby, M.D.]]* (1969–76) på ABC
* 24. september – *[[Medical Center]]* (1969–76) på CBS
* 26. september – *[[The Brady Bunch]]* (1969–74) på ABC 
* 5. oktober:
** *[[Monty Python's Flying Circus]]* (1969–74) på BBC1
** *[[Sazae-san]]* (1969–) på Fuji Television i Japan
* 8. november – NBC sender pilotepisoden Rod Serlings science fiction-antologiserien *[[Night Gallery]].*
* 10. november – *[[Sesame Street]]* på National Educational Television (forløperen til Public Broadcasting Service) (1969–)
* 19. november – *[[Benny Hill|The Benny Hill Show]]* (1969–89) på Thames Television i Storbritannia.
* 23. november – *[[Paul Temple (TV-serie)|Paul Temple]]* (1969–71) på BBC

### Konkurranser og priser

* 30. januar–1. februar – Italienske Sanremo-festivalen arrangeres i Sanremo. Vinnere blir Bobby Solo og Iva Zanicchi med sangen «Zingara».
* 1. mars: Melodifestivalen arrangeres i Stockholm. Vinner blir Tommy Körberg med «Judy, min vän».
* 29. mars – Eurovision Song Contest 1969 arrangeres i Teatro Real i Madrid. Av 16 deltakerland står hele fire land igjen som vinnere etter avstemningen: vertslandet Spania, Storbritannia, Nederland og Frankrike. Norge ender på sisteplass.

### Fødsler i verden

## Referanser


## Eksterne lenker
*